Savezne države Venecuele
Venecuela je federalna država koja se sastoji od 23 savezne države (špan.:estados), glavnog grada (Distrito Capital) i zavisne teritorije (Dependencias Federales), koja se sastoji od velikog broja ostrva unutar Karipskog mora. Države i teritorije Venecuele obično su organizovane u regione (španski: regiones), iako su ovi regioni uglavnom geografski entiteti i ne računaju se u administrativne entitete. Osim toga, Venecuela polaže pravo na područje Guayana Esequiba, teritoriju koja se nalazi pod gvajanskim suverenitetom.